ด่วน! PTT-BCP ปรับขึ้นน้ำมันดีเซลพรุ่งนี้
PTT ปรับขึ้นราคาดีเซล 40 สต./ลิตร มีผลพรุ่งนี้ ส่งผลให้ราคาน้ำมันดีเซลขึ้นเป็น 19.69 บ./ลิตร จากเดิม 19.29 บ./ลิตร

29 ม.ค. 2559

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ประกาศปปรับขึ้นราคาขายปลีกน้ำมันดีเซล 40 สตางค์/ลิตร มีผลตั้งแต่วันพรุ่งนี้ ขณะที่ราคาน้ำมันในกลุ่มเบนซินยังคงเดิม 
ทั้งนี้ ราคาน้ำมันหน้าสถานีบริการของปตท. และบางจากฯ ในเขตกรุงเทพฯ และปริมณฑล ซึ่งเป็นราคาที่ยังไม่รวมภาษีบำรุงท้องที่ของกรุงเทพฯ ในวันพรุ่งนี้ เป็นดังนี้ ดีเซลอยู่ที่ 19.69 บาท/ลิตร ขณะที่เบนซิน ออกเทน 95 ของ ปตท. อยู่ที่ 30.06 บาท/ลิตร , แก๊สโซฮอล์ 95 อยู่ที่ 23.10 บาท/ลิตร ,แก๊สโซฮอล์ 91 อยู่ที่ 22.68 บาท/ลิตร , E20 อยู่ที่ 20.74 บาท/ลิตร และ E85 อยู่ที่ 17.89 บาท/ลิตร